**Tegn som bør utløse bekymring om negativ sosial kontroll**

Familiens ære og anseelse er ofte relatert til at kvinnene oppfører seg ærbart og dydig, og den er særlig knyttet til kvinnens seksuelle atferd. Det handler blant annet om å ikke ha kjæreste eller seksuell omgang før ekteskapet.

Menn får ofte større handlingsrom enn kvinner, men kan samtidig pålegges et ansvar for å kontrollere atferden til familiens kvinner. Homoseksualitet kan øke risikoen for å bli utsatt for negativ sosial kontroll, særlig hvis personen kommer fra en kultur eller et miljø hvor dette ansees som skam eller som et ikkeeksisterende fenomen.

Vær obs på personer som har foreldre som verge, som ikke samtykker til utredning for grad av psykisk utviklingshemming.

|  |  |
| --- | --- |
| Tegn på at jenter/kvinner kan være utsatt for negativ sosial kontroll | Tegn på at gutter/menn kan være utsatt for negativ sosial kontroll |
| • restriksjoner på hvem hun kan omgås med i familien, i nabolaget og på skolen, og hvilke venner hun kan ha  • ikke lov til å delta på fritidsaktiviteter  • ikke lov til å ha kontakt med gutter/menn  • kontroll av pc, telefon, økonomi  • klær/klesdrakt og konflikter rundt dette  • redd for å dra hjem  • brødre eller andre slektninger følger med på hennes oppførsel på skolen  • hentes hver dag av foreldre eller søsken når skoledagen er over  • endrer atferd fra aktiv/deltakende til passiv/innesluttet eller motsatt  • uttrykker ønske om å flytte hjemmefra fordi foreldrene er strenge  • har hemmelige kjærester  • lever et dobbeltliv  • opplever problemer i forbindelse med en skilsmisse  • bryter med normer for kjønn og seksualitet (lesbisk, bifil, transperson eller interkjønnperson) | • bruker mye tid på å følge med på sine kvinnelige slektninger  • endrer atferd fra aktiv/deltakende til passiv/innesluttet eller motsatt  • kontroll av pc, telefon, økonomi  • klær/klesdrakt og konflikter rundt dette  • uttrykker ønske om å flytte hjemmefra fordi foreldrene er strenge  • har hemmelige kjærester  • redd for å dra hjem  • lever et dobbeltliv  • bryter med normer for kjønn og seksualitet (homofil, bifil, transperson eller interkjønnperson |

Les mer: <https://www.imdi.no/contentassets/46c82cd8b0884af0a9e0a8277e2d5a4d/handbok_handtering_negativ_sosial_kontroll2019.pdf>